Elena Paparizou

Elena Paparizou (gresk: Έλενα Παπαρίζου, født 31. januar 1982 i Borås i Sverige) er en svensk-gresk popsangerinne som vant Eurovision Song Contest 2005. Hennes foreldre var immigrantene Georgios og Efrosini Paparizou, og hun vokste opp i Örgryte i Göteborg. Hennes far var fra Volos og moren fra Karditsa. Hun har en søster, Rita og en bror, Dinos. Som barn hadde hun lite med svenske barn å gjøre. Som barn hadde hun også et pusteproblem som hun fremdeles lider av i dag. Hun har fortalt til det greske magasinet NITRO at hun husker å ha kommet til sykehuset i all hast og hatt følelsen av å forlate kroppen minst to ganger mens hun var mindre. Hun kan fremdeles miste pusten mens hun er på scenen, og har derfor alltid med seg en inhalator.
Hennes musikalske talent ble oppdaget tidlig, og da hun var 13 år gammel bestemte hun seg for å bli sanger. Året etter, da hun var fjorten, startet hun sitt første band, «Soul Funkomatic», som spilte hiphop-musikk. Da bandet gikk hvert til sitt etter to år fikk Elena mange ulike tilbud, men moren sa at hun var for ung til å dra hjemmefra. I 1998 døde 13 av hennes nærmeste venner i en brann på en hiphop-fest i Göteborg, en fest Elena ikke hadde fått lov av moren til å delta på. I 1999 ble hun spurt om å spille inn en demo av «Opa Opa», men Elena mente at teksten passet best for en mann, og ville derfor synge den sammen med barndommsvennen Nikos Panagiotidis.
Sammen med Panagiotidis dannet hun duoen Antique. Debutsingelen «Opa Opa» ble en stor hit, kom på førsteplass på singlelistene og solgte til gull etter at den ble gitt ut i august 1999. Bandets berømmelse og deres dyktighet til å promotere gresk kultur ble lagt merke til, og de ble valgt som Hellas' representant i Eurovision Song Contest 2001, der de ble nummer tre med sangen «Die For You».
Etter Antique ble oppløst har Elena satset på en solokarriere, og da hun returnerte til Eurovision Song Contest 2005 var det alene. Sangen «My Number One» fikk 230 poeng og vant konkurransen 32 poeng foran Maltas «Angel».


== Diskografi ==
Greskspråklige studioalbum2004: Προτεραιότητα (Pråtereåtita)
2006: Υπάρχει Λόγος (Iparhi Låjås)
2008: Βρίσκω το Λόγο να Ζω (Vriskå Tå Lågå Na Zå)
2010: Γύρω από το όνειρο (Jiro Apå Tå Åniro)
2013: Τι Ώρα Θα Βγούμε; (Ti Åra Tha Vgome?)
2017: Ουράνιο Τόξο (Oraniå Tåxå)
2021: Αποχρώσεις (Apohrosis)Engelskspråklige studioalbum2005: My Number One
2006: The Game of Love
2014: One LifeEngelskspråklige singler2011 Baby Its Over (#7 på Kanal 6 Norges video toppliste Oktober 2011)Samlingsalbum2007 - Total Helena
2011 - Greatest Hits & More
2013 - The Love Collection
2014 - Helena Paparizou & Antique - Greatest Hits & Remixes 2014Medvirkning2001: Eurovision Song Contest 2001 med Nikos Panagiotidis (3.-plass)
2005: Eurovision Song Contest 2005 (vinner)


== Eksterne lenker ==
(en) Elena Paparizou – kategori av bilder, video eller lyd på Commons 
(en) Helena Paparizou – galleri av bilder, video eller lyd på Commons 
(en) Elena Paparizou på Internet Movie Database 
(en) Elena Paparizou hos The Movie Database 
(en) Elena Paparizou på Apple Music 
(en) Elena Paparizou på Discogs 
(en) Elena Paparizou på MusicBrainz 
(en) Elena Paparizou på SoundCloud 
(en) Elena Paparizou på Spotify 
(en) Elena Paparizou på Songkick 
(en) Elena Paparizou på Last.fm 
(en) Elena Paparizou på Last.fm 
(en) Elena Paparizou på Last.fm 
(en) Elena Paparizou på Genius — sangtekster 
Elena Paparizou på Twitter 
Elena Paparizou på Facebook 
Elena Paparizou på Instagram 
Elena Paparizou på YouTube